Up-353/05
Natisni
Opravilna št.:
Up-353/05
Datum odločitve:
19. 9. 2005
ECLI:
ECLI:SI:USRS:2005:Up.353.05
Akt:
Ustavna pritožba A. A. A. in B. B. B. za človekove pravice zoper sklep Višjega sodišča v Ljubljani št. I Cp 492/2005 z dne 2. 2. 2005
Izrek:
Ustavna pritožba A. A. A. in B. B. B. za človekove pravice zoper sklep Višjega sodišča v Ljubljani št. I Cp 492/2005 z dne 2. 2. 2005 se zavrže.
Evidenčni stavek:
Ker pritožnika nista vložila revizije zoper sklep, s katerim je sodišče druge stopnje potrdilo sklep sodišča prve stopnje, da se revizija zavrže, nista izčrpala vseh pravnih sredstev. Če bi bilo mogoče razumeti, da pritožnika izpodbijata tudi sodbo Višjega sodišča, zoper katero sta vložila prepozno revizijo, bi bilo treba ustavno pritožbo v tem delu zavreči kot očitno prepozno
Geslo:
1.4.52.4 - Ustavno sodstvo - Postopek - Procesne predpostavke v postopku ustavne pritožbe - Izčrpanje pravnih sredstev .
1.5.51.2.1 - Ustavno sodstvo - Odločbe - Vrste odločitev Ustavnega sodišča - V postopku odločanja o ustavni pritožbi - Zavrženje.
Pravna podlaga:
Člen 55.1.2, Zakon o Ustavnem sodišču [ZUstS]
Opomba:
Vrsta zadeve:
ustavna pritožba
Vrsta akta:
posamični akt
Datum vloge:
20. 4. 2005
Vrsta odločitve:
sklep
Vrsta rešitve:
zavrženje
Dokument:
US24967
Dokument v PDF obliki:
Up-353-05.pdf
115 KB
Prenesite datoteko
Up-353/05-5
19. 9. 2005
SKLEP
Ustavno sodišče je v postopku za preizkus ustavne pritožbe A. A. A. in B. B. B. za človekove pravice iz Ljubljane na seji senata dne 1. septembra 2005 in v postopku po četrtem odstavku 55. člena Zakona o Ustavnem sodišču (Uradni list RS, št. 15/94)
sklenilo:
Ustavna pritožba A. A. A. in B. B. B. za človekove pravice zoper sklep Višjega sodišča v Ljubljani št. I Cp 492/2005 z dne 2. 2. 2005 se zavrže.
Obrazložitev
1. Sodišče prve stopnje je kot prepozno zavrglo revizijo pritožnikov (v pravdi tožnikov). Zoper sklep, s katerim je Višje sodišče zavrnilo njuno pritožbo in potrdilo sklep prvostopenjskega sodišča o zavrženju revizije, pritožnika vlagata ustavno pritožbo.
2. Po prvem odstavku 51. člena Zakona o Ustavnem sodišču (v nadaljevanju ZUstS) se lahko ustavna pritožba vloži šele, ko so izčrpana vsa redna in izredna pravna sredstva.
3. Pritožnika izpodbijata posamični akt, zoper katerega glede na veljavno zakonsko ureditev niso bila izčrpana vsa pravna sredstva. Po tretjem odstavku 384. člena Zakona o pravdnem postopku (Uradni list RS, št. 26/99 in nasl. – ZPP) je revizija vselej dovoljena zoper sklep, s katerim je sodišče druge stopnje potrdilo sklep sodišča prve stopnje, da se revizija zavrže. Pred izčrpanjem tega pravnega sredstva ustavna pritožba ni dopustna. Ker pritožnika nista izkazala, da bi izčrpala vsa pravna sredstva, je Ustavno sodišče ustavno pritožbo zavrglo.
4. Ustavna pritožba vsebuje tudi očitke, ki se nanašajo na sodbi Okrajnega in Višjega sodišča. Zato Ustavno sodišče pojasnjuje, da bi bilo treba ustavno pritožbo zavreči, tudi če bi bilo mogoče razumeti, da pritožnika z njo izpodbijata sodbo Višjega sodišča, zoper katero sta vložila prepozno revizijo. Po prvem odstavku 52. člena ZUstS se namreč ustavna pritožba vloži v 60 dneh od vročitve posamičnega akta, zoper katerega je mogoča ustavna pritožba. Sodba Višjega sodišča je bila pritožnikoma gotovo vročena pred 2. 2. 2005, ko je Višje sodišče potrdilo sklep sodišča prve stopnje, da se njuna revizija zoper to sodbo zavrže. Ustavna pritožba zoper sodbo Višjega sodišča, vložena dne 19. 4. 2005, bi bila torej očitno prepozna.
5. Senat Ustavnega sodišča je sprejel ta sklep na podlagi druge alineje prvega odstavka 55. člena ZUstS in tretje alineje tretjega odstavka 46. člena Poslovnika Ustavnega sodišča (Uradni list RS, št. 93/03 in 98/03 – popr.) v sestavi: predsednica senata dr. Dragica Wedam Lukić ter člana mag. Marija Krisper Kramberger in Jože Tratnik. Sklep je sprejel soglasno. Ker senat ustavne pritožbe ni sprejel, je bila zadeva v skladu z določbo četrtega odstavka 55. člena ZUstS predložena drugim sodnicam in sodnikom Ustavnega sodišča. Ker se za sprejem niso izrekli trije od njih, ustavna pritožba ni bila sprejeta v obravnavo.
Predsednica senata
dr. Dragica Wedam Lukić